钦定古今图书集成/明伦汇编/闺媛典/第019卷 > 木兰花慢〈离思〉 张孝祥
## 钦定古今图书集成/明伦汇编/闺媛典/第019卷 > 木兰花慢〈离思〉 张孝祥

送归云去雁，淡寒影、满溪楼。正珮解湘腰，钗孤楚鬓，
鸾鉴分收。凝情望行处路，但疏烟远树织离忧。只有
楼前溪水，伴人清泪长流。霜华夜永逼衾裯。唤谁
护衣篝。念粉馆重来，芳尘未埽，争见嬉游。情知闷来
殢酒，奈回肠不醉只添愁。脉脉无言竟日，断魂双鹜
南州。